बॉक्स ऑफ़िस पर रणबीर कपूर स्टारर फिल्म संजू के कलेक्शन की रफ़्तार अच्छी है। राजकुमार हिरानी के निर्देशन में संजय दत्त की ज़िन्दगी पर बनी फिल्म संजू ने दूसरे मंगलवार यानि अपनी रिलीज़ के 12वें दिन घरेलू बॉक्स ऑफ़िस पर 7.50 करोड़ रुपए का कलेक्शन किया। फिल्म को अब तक 281 करोड़ 98 लाख रुपए का कलेक्शन हो चुका है। फिल्म को इस गुरुवार तक 300 करोड़ क्लब में प्रवेश कर जाना चाहिए क्योंकि अब सिर्फ 18 करोड़ दो लाख रुपए की ही कमी है।